Izvršni odbor HNS temeljem odredbe članka 43. i 44. st. 6. Statuta pisanim putem, elektroničkom poštom, dana 13. 07. 2021. donio je

O D L U K U

1. Odlukom Stožera civilne zaštite RH od 18. lipnja 2021., a koja je na snazi od 01. srpnja 2021. određeno je da se sportska natjecanja održavaju bez gledatelja uz pridržavanje svih epidemioloških mjera, a točkom V. definirana je iznimna mogućnost organizacije natjecanja uz prisustvo gledatelja ukoliko se ispune posebni uvjeti.

2. S obzirom na interes gledateljstva za prisustvom na utakmicama HT Prve lige, utakmice će se organizirati bez ograničenja broja gledatelja uz obvezu da svi gledatelji, tehničko i organizacijsko osoblje, momčadi i službene osobe posjeduju EU digitalnu COVID potvrdu (koja se može dobiti i po izradi PCR testa –vrijedi 72 sata ili antigenskog testa - vrijedi 48 sati). Klub domaćin odgovoran je za provjeru potvrda kod gledatelja, a delegat, uz tehničku pomoć kluba domaćina, za provjeru potvrda igrača i članova stručnog stožera prijavljenih u zapisnik utakmice.

3. Svi igrači, članovi stručnog stožera i ostalo osoblje klubova HT Prve lige koji sudjeluju na utakmici obavezni su za svaku utakmicu HT Prve lige imati EU digitalnu COVID potvrdu, PCR ili brzi antigenski test.

4. Odluka stupa na snagu danom donošenja, a objavljuje se u službenom glasilu HNS.

Broj: Predsjednik

Zagreb, 13. 07. 2021. Davor Šuker v.r.